Tubu

Tubu ke motse yo o mo kgaolong ya bokone bophirima mo Botswana, mo sekgeleng sa dikilometara di le lesome (10 km) mo botlhaba jwa motse wa Gumare. Tubu o ikaegile go bapa le makgobokgobo a Okavango, go na le sekolo se se botlana, kokelwana ga mmogo le motlakase. Batho ba ne ba le makgolo a le boraro le masome a le borobabongwe lemetso e le mebedi (392) ka palo batho ya ngwaga wa 2001. Tubu ke mokgoro wa meraka le masimo mo banning ba lefelo, ka jalo motse o itemogela koketsego ya batho ka nako ya temo."Distribution of population by sex by villages and their associated localities: 2001 population and housing census". Archived from the original on 24 November 2007. Retrieved 9 December 2007.

 Ditso 
Mo ditsong, motse wa Tubu o tlhamilwe ke bontsi jwa banni ba metse e mo gompieno e itsegeng ka Gwekachumo le Kandalangoti. Motse wa Tubu o tlholegile e le moraka yo o neng o bonwa kwa Gwekachumo. Mo dingwageng tsa 1970 di simologa, batho ba ne ba fuduga go tswa Gwekachumo go ya go nna kwa Kandalangoti, yo o gompieno a itsegeng e le Tubu. Morago ga lefelo le lemogiwa jaaka bonno, le ne la fetoga go itsege jaaka Tubu. Leina Kandalangoti le ne la fetolwa go nna Tubu. Mo bogompieno Kandalangoti ke moraka yo o sekgele se ka tswara kilometara go tswa Tubu. Tubu o dikaganyetswe ke metse e e akaretsang Samotshoka, Ngocho, Xanaga, Xara Gwekachumo, Chaa le Xowa"Facts about Tubu village" (2008). Archived from the original on 05 November 2008. Retrieved 24 November 2022

Bontsi jwa banni ba Tumu ke ba morafe wa Bayei. Go akaretsa le bonnye jwa morafe wa Ba-Hambukushu le Batswana. Banni ba Tubu ba itshetsa ka temo thuo e e akaretsang go lema le go rua diphologolo. Mengwe ya metswedi ya itshetso ya bone e akaretsa go tshwara ditlhapi, go loga ditlatlana, go loga, tiriso ya ditsa ditlholego le tsengwe, tse di dirwang ka go etelwa. Tswii le maungo a  palm ke dijo tsa konokono. Tswii e bonwa thata mo di nokeng ka bontsi  tsa Botswana le lefatshe ka bophara. Kara ya ditonki, go kgweetsa ditonki le dipitse ga mmogo le mokoro ke mehuta ya mosepele e e dirisiwang.

 Dipadi tse dingwe 
Facts about Tubu village, Botswana

 Metswedi